paragraph_text: Masonov karakterističan glas omogućavao mu je da uvjerljivo utjelovljuje opasne negativce, dok mu je izgled garantirao glavne uloge. Značajne uloge uključuju Bruta u filmu Julije Cezar (1953.), Erwina Rommela u biografiji The Desert Fox: The Story of Rommel (1951.) i ratnom filmu The Desert Rats (1953.), glumca na zalasku karijere u prvom remakeu glazbene drame Zvijezda je rođena (1954.), kapetana Nema u 20 000 milja pod morem (1954.), otmjenog vrhunskog špijuna u Sjever-sjeverozapadu Alfreda Hitchkocka (1959.), istraživača u Putu u središte zemlje (1959.), Humberta Humberta u Kubrickovoj Loliti (1962.), plaćenog ubojicu u adaptaciji Conradovog romana Lord Jim (1965.), i nestvarnog piratskog kapetana u Yellowbeard (1983.). Jedna od zadnjih uloga, ona korumpiranog odvjetnika u The Verdict (1982.), donijela mu je treću i posljednju nominaciju za Oscara.